༢༠༡༤ལོར།ཁོར་ཡུག་སྲུང་སྐྱོབ་ཀྱི་ཁྲིམས་ལ་བཟོ་བཅོས་བྱེད་དུས།རྒྱལ་ཡོངས་དམངས་ཆེན་རྒྱུན་ལས་ལྷན་ཁང་གིས་༢༠༡༤་ལོའི་ཟླ་༤་བའི་ཚེས་༢༠ཉིན་ལོ་རྒྱུས་སྟེང་ཆེས་དམ་དྲག་རང་བཞིན་ཅན་གྱི་ཁོར་སྲུང་གི་ཁྲིམས་ཀྱི་འཕར་བཅོས་ཀྱི་གྲོས་གཞི་ལ་མོས་མཐུན་བྱུང་།ཁྲིམས་གསར་བ་དེས་སྔོན་གྱི་ཁྲིམས་ཡིག་གི་ནང་དུ་སྤྱི་ཕན་ཁོར་ཡུག་གཏུག་བཤེར་གྱི་ཁྱབ་ཁོངས་དེ་ཁོར་ཡུག་འབག་བཙོག་ཁོ་ན་ལས་རྒྱ་བསྐྱེད་བྱས་ཏེ་སྐྱེ་ཁམས་གཏོར་བཤིག་གི་གནད་དོན་ཡང་ནང་དུ་འདུས་པར་བྱས།ཁྲིམས་གསར་དེའི་དོན་ཚན་༥༨་གྱིས་སྤྱི་ཕན་གཏུག་བཤེར་བྱེད་མཁན་གྱི་ཆ་རྐྱེན་ཡང་གཏན་འབེབས་གསལ་པོ་བྱས།ཁྲིམས་གསར་དེ་༢༠༡༥་ལོའི་ཟླ་༡་པོའི་ཚེས་གཅིག་ནས་བཟུང་ལག་བསྟར་བྱས་པ་ཡིན་པས།ལོ་དེ་ལ་ཁོར་སྲུང་སྤྱི་ཕན་གཏུག་བཤེར་གྱི་ལོ་ཐོག་མ་ཞེས་ཀྱང་ཟེར།